Document ID: /fineweb-2-swissfilter-quality_10-filterrobots/filtered/02038.jsonl.gz/4997

Durant l’emna da project «Building Walls – Breaking Walls» construeschan giuvens da differentas religiuns e culturas in mir che duai colliar. Qua sa participeschan Palestinais ed Israelians sco er Irlandais e Nordirlandais:
Ina gruppa da giuvens da la Svizra, l'Irlanda e l'Irlanda dal Nord, l'Israel e la Palestina sa participeschan quest'emna al project «Building Walls – Breaking Walls» a Tschierv. Sper far ensemen mirs lavuran, cuschinan, mangian e discutan ils participants durant quest'emna ensemen ed emprendan d'enconuscher uschia betg be in l'auter ma er autras linguas e culturas.
Dapi nov onns organisescha la societad svizra «Naturkultur» las emnas da project en ils differents pajais. Quest'emna è l'eveniment per l'emprima giada en la regiun rumantscha.
Cun lur workshops vulan ils organisaturs stgaffir schientscha da tut las varts – vers la populaziun, ma er tranter las culturas, las persunas e religiuns.
RR actualitad 11:00